Messiaanlik kogudus ja äratuskeskus
Au Kuningas Jeruusalem
Tuld Siionist
Pastor Oren Lev Ari
Shalom kallid "Tuld Siionist" saate vaatajad!
Nüüd kuulete pastor Oren Lev Ari jutlust,
mis õpetab, et Jeesus päästis meid ja teeb meie elus suuri asju.
Jutluse pealkiri on: "Au evangeelium."
Usun, et see tugevdab meid. Olge õnnistatud Jeesuse nimel!
Võtame koos Jumala Sõna. Korrake minu järel:
Mul on Jumala Sõna ja see on imeline.
Ma õpin sellest täna.
See muudab mind.
See uuendab mu meele,
et õpiksin Jumalat tundma ja Teda järgima siin maa peal
armastuses, lootuses ja usus.
Messias Jeesus on Jumala Sõna,
mis sai lihaks ja vereks.
Kõik, mida täna õpin, murrab liha väe minu elus.
Kannan palju vilja ja toon Jumalale au.
Jeesuse Kristuse nimel, Aamen.
Tahan jagada teiega sõna,
millest rääkisin pühapäeval ka venekeelsel koosolekul.
Räägin ehk veidi erinevast vaatevinklist,
kuid teemaks on au evangeelium.
Lähme koos 1 Timoteuse kirja,
peatükk 1 ja salm 11. Loeme seda koos.
"Õndsa Jumala au evangeeliumi järele,
mis on usaldatud minu kätte."
Siin öeldakse, et apostel Paulusele on usaldatud
Jumala au evangeelium.
Miks ta kasutas sellist väljendit?
Mõtlesin sellele kaua aega ja äkki hakkas Püha Vaim mulle avama,
miks ta nii mõtles.
Paulus uskus seda ja see on tõde.
Saage aru, et elame nüüd uue lepingu ajal.
Tahan, et mõistaksite, miks see on au evangeelium.
Johannese evangeeliumis öeldakse,
et Jeesus tuli tooma meile Jumala ülevoolavat armu.
See on esimene asi.
Johannese evangeelium, 3. peatükk, salm 16 -
Tean, et olete seda juba palju kordi kuulnud,
kuid soovin, et avaksite oma südamed,
et iga Jumala Sõna läheks südamesse ja muudaks seal midagi.
Jeesus ütles: "Sest nõnda on Jumal maailma armastanud,
et ta oma ainusündinud Poja on andnud -
tuli aeg, kui ta ei säästnud isegi oma Poega -
et ükski, kes temasse usub, ei saaks hukka,
vaid et temal oleks igavene elu."
Miks see on au evangeelium?
Sest Jumala riigi igavik avati inimestele,
mitte hukatus, vaid Jumala riik.
On väga tähtis seda mõista.
Kuni selle ajani oli raske päästetud saada.
Kuni selle ajani järgisid inimesed seadusi ja Toorat.
Nüüd toob Jeesus usu kaudu Jumala Pojasse armu ja õigsuse.
Just selle pärast läkitas Jumal oma Poja.
Kas te jälgite mind? Arm, armastus ...
1 Timoteose 3:16
Vaadake, mida Paulus räägib:
"Ja vastuvaieldamatu suur on meie jumalakartuse saladus:
Jumal on avalikuks saanud lihas, õigeks mõistetud Vaimus,
ilmunud inglitele, kuulutatud paganate seas,
ustud maailmas, üles võetud ausse."
Jumal tuli ise au evangeeliumis.
Jumal, kes on Jeesus Kristus, sai inimeseks.
Ta alandas ennast
kuni ristisurmani.
See on suurem, kui suudad mõista.
Tahan, et mõistaksite, millest käib jutt.
Millist Jumalat sina usud?
Ja milline evangeelium elab su sees?
Tahan, et mõistaksid, kes sa oled ja mis sul on.
Paljud ei saa sellest aru või ei tea seda.
On mõningaid probleeme, mille pärast me seda ei tea.
Esiteks: me ei taha teada, või siis tahame teada,
kuid mitte väga sügavuti; või meile pole seda õpetatud.
Jumal räägib meile täna ja ütleb, et evangeelium, mida usume,
on au evangeelium.
See ei ole inimese evangeelium.
See ei ole suretav evangeelium,
vaid see tuleb Vaimust, kes teeb elavaks.
Selles evangeeliumis on vägi, mis päästab
ja õnnistab ning toob au.
Selles on vägi.
Kõik, mida vajame, on selles evangeeliumis.
See tähendab ristilöödud Jeesust.
See on meie väe ja tarkuse jõud.
See evangeelium räägib, et Jeesus tuli selleks,
et võiksime tulla Jumala ligiolusse
või õigupoolest, et Jumala ligiolu saaks meid täita.
See on väga oluline.
Kuulsime täna mõningaid prohveteeringuid,
mis rääkisid Jumala armastusest.
Sest nõnda on Jumal maailma armastanud ...
Kuulsime Jumala armu kohta. Väga tähtis on seda mõista.
Peame selle vastu võtma ja täitma oma meele selle sõnaga -
vaimu ja liha meele - sõnaga, et Jumal on armastus.
Miks Jumal läkitas oma ainusündinud Poja?
Esiteks: meie pattude andeksandmiseks.
Paljud inimesed peatuvad siin, ega söö selle evangeeliumi vilja.
Nad ei saa sellest evangeeliumist kasu.
Paljud arvavad, et evangeeliumi eesmärk on saada raha.
See on saatana vale.
Paulus ütles, et me ei võta evangeeliumi kuulutamise eest raha.
Paljud usuvad, et evangeelium on vaid pattude andeksandmine.
See on viga, sest evangeelium on suhe Jumalaga.
Evangeelium anti meile selleks, et saaksime pattude andeksandmise,
mille Jeesus meile ristil andis,
ja täituksime Jumala ligioluga.
Et meil oleks ühendus Jumalaga ja saaksime Tema armu.
See on au evangeelium.
Me ei pea peatuma vaid pattude andeksandmise juures.
See on esimene ja tähtsaim etapp,
kuna ilma selleta ei või keegi Jumalale ligineda.
Koloslaste kiri 1. peatükk,
salmid 12-20. Ma loen teile:
"Tänades Isa, kes teid on teinud kõlbavaks
osa saama püha rahva pärandist valguses,
kes meid on päästnud pimeduse võimusest
ja on meid asetanud oma armsa Poja riiki.
Temas on meil lunastus, pattude andekssaamine.
Tema on nähtamatu Jumala kuju, kõige loodu esmasündinu.
Sest tema läbi on loodud kõik, mis on taevastes
ja mis on maa peal, mis nähtav ja nähtamatu,
olgu aujärjed, ülemused, valitsused, võimud;
kõik on loodud tema läbi ja temasse;
Ja tema ise on enne kõiki, ja kõik püsivad koos tema sees;
ja tema on ihu - see on koguduse - pea;
ta on algus ja esmasündinu surnuist, et ta kõiges saaks esikohale.
Sest Jumal arvas heaks kõik täiuse lasta elada temas
ja tehes rahu ristivere läbi, lepitada tema läbi enese poole kõik,
nii hästi selle, mis on maa peal, kui ka selle, mis on taevas."
Miks nimetas Paulus seda au evangeeliumiks?
Ta mõtles vereliitu.
Vereliit ei ole tavaline leping.
Lepingutes määratakse, mis kuulub sulle ja mis mulle.
Kui tulevikus peaks midagi juhtuma, võtan mina oma ja sina oma osa.
Kõik ühine jagatakse.
Jumal ei tegutse nii.
Au evangeelium on liit.
Liit tähendab seda, et Jeesus võttis kõik,
mis meis oli paha -
needused, haigused ja Jumala viha.
Kas teate, et Jumal vihastas,
kuna me ei elanud Tema seaduse kohaselt.
Jeesus võttis selle ega jätnud meid tühjaks,
vaid andis meile selle asemel armu, rahu, armastuse ja võidmise.
Ta andis meile viljad ja annid.
Põhimõtteliselt tegime Jeesusega vahetuskaupa.
See on liit.
Nii paljud meist ei osale selles.
Jeesus tuli tegema liitu meie ja Jumala vahele.
Me ei saa enam vahet teha, mis kuulub sulle ja mis mulle.
Püha Vaimu, õpetajate, Sõna ja isikliku palveelu kaudu
õpetab Jeesus meile, kuidas olla Tema sarnased.
Nüüd, kui meil on kõik need head asjad,
saame anda need Jumalale tagasi.
Oleme Tema sarnased.
Ta ei tulnud, et Teda teenitaks, vaid ise teisi teenima.
See on au evangeelium.
See on au.
See on midagi väga suurt.
Lähme Roomlaste kirja. Seal räägitakse midagi huvitavat.
Te ju teate, et mulle meeldib apostel Paulus,
sest ta õpetas tõde. Ta võttis Jeesuse sõnad
ja õpetas neist talle antud ilmutuse põhjal.
Roomlastele 6:18 :
"Ja et te patust vabanenuina
olete saanud õiguse orjadeks!"
Paljud meist ei mõista, mis on au evangeelium.
Mõtleme nii: "Jeesus andis mulle patud andeks ja ongi kõik."
Kuid on veel midagi palju sügavamat.
Esiteks, Jumal peab meid oma lasteks.
Teiseks, Jumal ootab, et meist saaksid teenijad.
Jeesus käskis paluda juurde töötegijaid,
sest tööd on palju.
Kas ma räägin kellelegi?
Roomlastele 6:19 :
"Ma räägin inimese kombel teie liha nõtruse pärast.
Sest otsegu te oma liikmed andsite orjadeks rüvedusele ja ülekohtule
selleks et käsust üle astuda,
nõnda andke nüüd oma liikmed õiguse orjadeks pühitsusele."
Me ei pea seda tegema omas jõus.
Me ei pea teenima Jumalat ja teisi inimesi,
et end Jumala ees pühitseda.
See ei ole õige motiiv.
Te peaksite teenima.
Räägin sellest Soomes ja 170 maal,
kuhu oma sõna meedia kaudu saadame.
Ma ei mõtle, et peaksime teenima selleks, et end pühitseda.
Meid on juba pühitsetud usu läbi Jeesusesse.
See on au evangeelium.
Kui me ei hakka teenima,
ega pöördu ja järgi Jeesust Kristust,
raiskame oma ande ja aega.
Aeg on tihtipeale meie vastu.
Ajad muutuvad.
Peame ära kasutama kõik võimalused,
et au evangeelium meie kaudu leviks.
Selle läbi saab Jumal au.
Selle kaudu juhtub midagi meie elus
ja teiste eludes.
Kas ma räägin täna kellelegi?
Ma ei räägi su naabrile ega abikaasale,
vaid ma räägin sulle.
Õed ja vennad!
Au evangeelium on midagi suurt.
Paulus ütleb, et meil on alati võit Jeesuses Kristuses.
Kuigi koged rünnakuid ja probleeme, kuulub sulle võit selles Sõnas.
Jumal andis sulle au evangeeliumi kaudu midagi suurt.
Jumal andis su sisse Püha Vaimu kaudu
oma ligiolu.
Au evangeelium on midagi võimsamat ja suuremat,
kui inimene suudab kujutleda.
Au evangeelium on Püha Vaim sinu sees
ja selle kaudu võid teenida võidmises.
Sel juhul ei võta sa au endale, vaid annad sellele, kellele see kuulub.
See on keeruline teema.
Au evangeelium ei tähenda vaid pattude andeksandmist,
mis peaks olema meie elus esikohal -
ristilöödud Jeesus, sest kõik algab sellest.
Meil on vahel probleem:
oleme elanud usus juba kaua ja jõudnud teatud kohta.
Hakkame mõtlema, et tegime seda omal jõul.
Ei, ei, ei!
Peame alati meeles pidama Jeesuse ristitööd,
sest see on meie jõud,
kuna me kõik teeme teel vigu.
Selles on meie andestus.
Siit saame väe teenida ja teha kõike muud.
Kui räägin au evangeeliumist, pean silmas, et meie silme ees
on alati ristilöödud Jeesus, mitte ainult ülestõusnud Jeesus.
Siin peab olema tasakaal. Me ei tohi unustada, mida Jeesus tegi
ega seda, et nüüd on Ta sinu sees.
Ära unusta, et Jeesus on juba üles tõusnud.
Ära unusta, et Jeesuse on Jumala Tall.
Ära unusta, et Ta on Juuda lõvi.
See on au evangeelium.
On aegu, mil sa vajad Jumala Talle.
Ja on aegu, kui sa vajad Püha Vaimu ligiolu.
Jeesus ütles, et Püha Vaim tuletab meile meelde
kõik Jeesuse sõnad. Ja Ta rääkis palju oma surmast.
Jeesus rääkis palju ka oma ülestõusmisest.
On aegu, mil vajad, et võidmine tuletaks sulle meelde,
mida Jeesus ristil tegi.
Apostel Paulus ütles, et oleme nüüd Vaimu teenijad,
mitte surnud evangeeliumi teenijad.
Vahel pead sa nägema au evangeeliumis
Jeesuse ülestõusmist. Surm ei suutnud Teda peatada.
Ta on Juuda lõvi, kelles sinul on võit.
See on au evangeelium.
Meil pole midagi sellest suuremat.
See on istutatud meie sisse.
Ma ei tea, mida inimesed teile räägivad,
kuid ma tean, et mu Jumal on suur ning Tema lõi taeva ja maa.
Tean, et Ta andis kõik oma ainsale Pojale Jeesusele.
Tean, et Ta tõstis mind oma Poja kaudu pimedusest valgusesse
ja nüüd olen ma Tema sarnane.
Nii on kirjutatud ja mina usun seda.
Tean, et ma ei ole end ise pühitsenud,
vaid mind on pühitsetud Jumala Sõna
ja usu kaudu Jeesusesse Kristusesse.
Ma ei pea end Jumala ees lunastama.
Oleme Jumala kaastöölised.
Oleme üks Vaim Temaga.
Räägime palju sellest, et oleme üks vaim Jumalaga.
Kuid paljud ei mõista, millest ma räägin.
Jumal on meie poolt, mitte meie vastu.
See on au evangeelium.
See on väga tähtis teema.
Kas sa evangeliseerid meid, Oren? Jah.
Mõned teist on juba unustanud.
Paljud teist on olnud usus aastaid,
kuid te peate kuulma evangeeliumi, sest selles on vägi.
Elate ühest päevast teise ja mõtlete, mida uut võiks juhtuda.
Te ei ütle seda kõvasti välja, aga te mõtlete nii.
Kus on Jumala tõotused?
Kus on Eelija ja Taaveti Jumal?
Otsime Jumalat ja Tema otsib meid.
Kõik algab sellest, et paneme oma lootuse sellesse,
mida Ta ütleb.
Loodame sellele, et ta pani meie sisse
au evangeeliumi, mis ütleb:
Kui oled päästetud, saab päästetud ka sinu pere.
Au evangeelium ütleb, et kui sul on majanduslikke probleeme,
võib Jumal sind õnnistada nii, et sul on küllalt endale ja teistele.
Au evangeelium ütleb, et Jumal tahab anda sulle tarkust.
Siia kuulub palju asju, sõbrad.
See ei ole ainult pattude andeksandmine,
kuigi sellest saab kõik alguse.
On teil meeles: "Olen alfa ja oomega, esimene ja viimne."
Mis siis nüüd?
Oleme teed alustanud, kuid peame ka jätkama.
Alustasime algusest ja peaksime jõudma lõppu välja.
Au evangeelium tähendab seda,
et Jumal annab meile jõu Endas.
Tahan, et vaataksime midagi koos, enne kui lõpetan.
2 Korintlastele, peatükk 2.
Kas te järgite mind?
2 Korintlastele 2:14 :
"Aga tänu Jumalale, kes meile ikka annab võimust Kristuses
ja teeb avalikuks oma tunnetuse lõhna meie kaudu kõigis paigus!"
Au evangeeliumis on Püha Vaimu võidmine
ja Jumala ligiolu meie eludes, kodudes ja kõikjal.
Jeesuse Kristuse nimel!
Tahan rääkida nendega, kes mind praegu vaatavad.
Võib-olla sa ei tunne Jeesust.
Võib-olla Jeesus ei ole sinu Päästja ja Issand.
Võib-olla ei ole sa kunagi Teda oma südamesse kutsunud.
Täna on sinu võimalus.
Täna on sinu aeg võtta Jeesus, Jumala Poeg, oma südamesse.
Ava oma süda ja korda minu järel:
Jumal, olen patune inimene.
Anna mulle andeks mu patud.
Pese mind Jeesuse Kristuse verega.
Ma usun, et Jeesus suri ja tõusis surnuist üles.
Võtan Jeesuse vastu oma südamesse. Avan oma südame.
Jeesus, tule mu südamesse. Tule mu Päästjaks ja Issandaks.
Õnnista mind ja täida mind Püha Vaimuga.
Ma palun Jeesuse Kristuse nimel.
Kui palvetasid selle palve, siis tere tulemast Jumala perre!
Issand õnnistagu teid Jeesuse Kristuse nimel!
Soome keelest tõlkinud: Monika Jaaguri